Nukta msawazo
Nukta za L4 na L5 ni thabiti sana – kama satelaiti inasogezwa kidogo na graviti ya sayari nyingine itavutwa tena kwenye nafasi hiyo. Huko tunaweza kukuta magimba madogo kama asteroidi zinazozunguka Jua kwa kutumia njia ya obiti ya sayari. Mshtarii ina asteroidi zaidi ya milioni moja zinazopatikana kwa makundi mawili kwenye nukta za L4 na L5 za obiti yake. Asteroidi zinazofuatana na sayari kwenye nukta msawazo huitwa “Watroia”. Sayari nyingine za mfumo wa Jua zina idadi ndogo tu za Watroia.